Triangle Folklore Festival 2023
2023-07-23 10:00 - 2023-07-29 17:00 (Europe/Helsinki)
For 10. gang afholdes Triangle Folklore Festival og du har nu mulighed for at opleve en kulturel danseglæde, hvor alle de deltagende festivals grupper fra hele verden vil vise dig et brag af et show med fest og farver. Tag din partner eller bedste ven med eller forkæl dig selv og få årets danseoplevelse.
Læs mere om de forskellige grupper på: www.trianglefolklorefestival.dk
Eller følg os på Facebook – Triangle Folklore Festival og #trianglefolklorefestival
Hvis man kunne tænke sig at være frivillig kan man læse mere på http://www.trianglefolklorefestival.dk/medhjaelper/

Kom og dans I mosen
2023-07-24 19:00 - 21:00, 2023-07-31 19:00 - 21:00 | Munke mose, 5000 Odense
Folkemusiklauget Fynboerne spiller op til dans og alle kan være med til at danse. Så tag dine børn, din nabo og forældre med til Odense.

Sommerdans og sommerspil på Museum Rebild.
2023-07-26 19:30 - 21:30, 2023-08-02 19:30 - 21:30 | Museum Rebild, Rebildvej 25B, Rebild, Skørping, 9520
Vi spiller og danser udendørs ved Museet eller i Rebildporten og du inviteres til at spille, danse med.
Hvis vejret er dårligt går vi indenfor på museet.
Sæsonen starter onsdag den 5.juli kl. 19.30 hver onsdag til og med den 2.august 2022.
Cafeen på museet er åben imens og du kan købe kaffe og brød i pausen, hvor vi også synger fællessange.
Vi spiller med udgangspunkt i onsdagsspillemændenes repertoire. Læs mere og find noder på http://folkemusikarkivet.dk/ under onsdagsspillemænd.
Den almindelige søndagsdans kører som sædvanlig hele året rundt søndage kl 14-17.

Fynboerne spiller på kajen ved Fjord&Bælt, Kerteminde.
2023-07-28 16:00 - 18:00 | Fjord&Bælt, Margrethes Plas 1, Kerteminde, 5300
Folkemusiklauget FYNBOERNE spiller på kajen ved Fjord&Bælt, Margrethes Plads 1, Kerteminde.
Der er gratis adgang.
Der kan lyttes og der kan danses til dansk spillemandsmusik.
Musikere fra Folkemusiklauget Fynboerne spiller en række af de kendte og primært danske spillemandsmelodier.
Ensemblet holder fast i de gamle spillemandstraditioner, der har været en del af vores kulturarv i flere århundrede.
Musikken er en videreførelse og en fortolkning, der er præget af at musikken stadig påvirkes af nutidens musikere, instrumenter m.m.
Instrumenterne i Folkemusiklauget Fynboerne er violiner, harmonika, kontrabas, ukulele og guitar.

Folk Lovers spiller Skotsk / Irsk Folk på Åstedbro Kro
2023-07-28 19:00 - 22:00 | Aastedbro Kro, Nørre Snedevej 140, Rask Mølle, 8763
Folk Lovers spiller Skotsk / Irsk Folkmusik. Det foregår i Åstedbro Kro på Nørre Snedevej 140 den 28-07-2023 klokken 19:00. Der er gratis entre og mad og drikke kan købes.
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, cajon og synger og Niels-Jørgen spiller guitar, banjo, mandolin, irsk bouzouki, bodhran og synger.
Repertoiret er hentet fra den skotske og irske folkmusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange. Det hele krydres med små anekdoter og korte fortællinger om sangene.
Kort sagt: Folk Lovers er garant for en god oplevelse og en god stemning.
Se mere på https://folklovers.dk

JULEBAL
2023-07-28 19:00 - 22:30, 2023-08-04 19:00 - 22:30, 2023-08-11 19:00 - 22:30, 2023-08-18 19:00 - 22:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Fredag den 16. december kl. 19.00 i festsalen på Østervangsskolen, Astersvej 15,
4000 Roskilde.
Der bliver spil til dans ved gæsteorkestret Folkets Hus Spillefolk og
ved Roskilde Spillemandslaug. I år også ved Kristian Bugge og Mette Kathrine Jensen
Stærk.
Gratis entré for musikere i Folkets Hus Spillefolk og medlemmerne i Roskilde
Spillemandslaug og Roskilde Folkedanserlaug. Entré for gæster er 50 kr.
Der er gratis te/kaffe og kage i pausen. Øvrige drikkevarer kan betales via
MobilePay.
www.lirumlarum.dk/onewebmedia/-RFL/julebal 16122022.pdf

Søndagsdans på Museum Rebild
2023-07-30 14:00 - 17:00, 2023-08-06 14:00 - 17:00, 2023-08-13 14:00 - 17:00, 2023-08-20 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Musik over Præstø Fjord Nordisk Folk Festival / spilletræf
2023-08-03 20:00 - 2023-08-06 16:00
Alle er velkommen til buskspil / JAM, koncerter, dans, gøgl, vikinger stjernehimmel, fuldmåne, bare tæer i græsset lyssebænk, farmorhuset bar og mad og Viggas Vaffelbod med mere

Morten Alfred & Vingården på Musik over Præstø Fjord
2023-08-04 20:45 - 22:15 | Musik over Præstø Fjord, Smidstrupvej 69, Tappernøje, 4733
Vingårdens musik tager udgangspunkt i den prisbelønnede guitarist Morten Alfred Høirups nodebog, ’Ingela’s Waltz – 25 New Danish Folk Melodies’, som udkom i sommeren 2022, og i musik som de tre musikere skriver sammen.
Musikken til nodebogen har Høirup komponeret i løbet af de seneste 25 år, de nyeste så sent som i 2020, og mange af melodierne er blevet spillet og videreudviklet på spillesteder og festivaler i store dele af verden. Høirup modtog i 2004 en Danish Music Award i kategorien ’Årets Danske Folk Komponist’.
I trioen Morten Alfred & Vingården forarbejdes og forædles både ældre og velmodnede kompositioner og perlende friske melodier. Efterfølgende deles musikken og sangene i samspil med publikum til såvel koncert som dans.
Redskaberne på Vingården er sopran- og barytonsaxofon, violin, mundharmonika og guitar, og musikken er præget af de medvirkende musikeres baggrund i genrer som Barok musik, Jazz, Folkemusik, Kirkemusik, Balkan, Skiffle, Bryllupsmusik og meget mere.

Vandrekoncert med Ida Wenøe & Hal Parfitt-Murray
2023-08-05 12:30 - 14:00 | Kulturstationen Horsens, Skolegade 7-9, Horsens, 8700
Vandrekoncert m. Ida Wenøe og Hal Parfitt-Murray
Vi skyder den nye sæson i gang med den fortryllende og fantastiske sangskriver, Ida Wenøe. Ida og hendes violinist Hal Parfitt-Murray tager publikum i hånden og går gennem Horsens, med indlagte akustiske koncertpauser.
Vi mødes på Kulturstationen kl. 12:30 og slutter på Platform K ca. kl. 14:00.
Arrangeres i samarbejde med Platform K.
Vi skal på vandrekoncert – find os og vær med!
Ida Wenøe spiller sine fantastiske sange – helt akustisk.
Kulturstationen 12:30
Vitus Berings Parken 13:00
Platform K 13:40
Fuld tidsplan, Ida Wenøe vandrekoncert:
12:30 Musikere og publikum mødes ved Kulturstationen
12:30 Ida og Hal spiller et par sange – gerne udendørs uden forstærkning (med mulighed for at rykke ind på Kulturstationen i tilfælde af dårligt vejr)
12:45 Vi går mod Vitus Berings Parken (Google maps siger 9 minutters gang)
13:00 Alle ankommet til Vitus Berings Parken
13:00 Ida og Hal spiller et par sange uden forstærkning
13:15 Vi går mod Platform K
13:35 Alle ankommet til Platform K (Google maps siger 14 minutters gang)
13:40 Ida og Hal spiller et par sange – gerne udendørs uden forstærkning (med mulighed for at rykke ind på Platform K i tilfælde af dårligt vejr)
14:00 Tak for idag
For alle
GRATIS ENTRE

Prisvinderkoncert, LIVE
2023-08-05 | Musik over Præstø Fjord, Smidstrupvej 69, Tappernøje, 4733
Prisvinderkoncert af årets Saugmann Bjerregaard konkurrence.
Koncerten afvikles ifm Musik over Præstø fjord.
De konkurrerende har indsendt 1-3 indspilninger senest 1. maj, og er blevet vurderet på følgende kriterier: 1) høre til genren, 2) gerne være med et strejf af originalitet, 3) have hørbar spilleglæde, 4) opfordre til dans, 5) være en lytteoplevelse.

Perry Stenbäck & Dekadans
2023-08-05 19:30 - 21:30 | Møllers Lade, Gl. Almindvej 7, Viborg, 8800
Koncerten foregår i Møllers Lade.
Der er tapas, musik og medbring-selv drikkevarer.
Billetter kan forudbestilles senest 3 dage før på MobilePay: 4037 3494.
Perry Stenbäck & Dekadans – Moderne viser på svensk (perrystenback.com)
Bandet tager den nordiske sangskrivertradition under kærlig behandling med, foruden Perry’s egne sange, viser af bl.a Cornelis Vreeswijk, Evert Taube, Dan Andersson, Myhre/Hovland og Sebastian.
Perry Stenbäck: Vocal, guitarer
Ulrika Rosdahl: Kor, Percussion
Christine Dueholm: Trommer, kor
Jan Hansen: Keyboard, harmonika, kor
Henrik Kunz: Kontrabas, kor

Zenobia
2023-08-06 14:00 - 15:45 | Seniorhøjskolen, Nørre Nissum, Degneparken 22, Lemvig, 7620
Koncert med danske viser og sange samt Zenobias egne numre.
Varighed 2 x 45 min. med kaffe og kage i pausen.

Søndagsmatiné i Sulelængen i Magtenbølle
2023-08-06 15:00 - 16:30 | Sulelængen i Magtenbølle, Magtenbøllevej 94, Vissenbjerg, 5492, Danmark
EKSTRA SØNDAGSMATINÉ I SULELÆNGEN I MAGTENBØLLE
SØNDAG DEN 6. AUGUST KL. 15
Sulelængen i Magtenbølle har haft stor succes med sine Søndagsmatinéer i juli måned.
Og nu er der pludselig opstået en mulighed for at arrangere en ekstra koncert på søndag, den
6. august.
De to skotske musikere Coralie og Adam Usmani gæster nemlig i weekenden Sulelængens
autocamperplads i Magtenbølle. Med sig har de deres to børn Ezra og Alyssa på 15 og 11 år,
som også dyrker musik.
Familien elsker at rejse i deres autocamper, så nogle af deres sange og musik er opstået på
disse ture. Familien var sidste år i Danmark, hvor de blandt andet deltog i den nordiske folkemusikfestival Musik over Præstø Fjord.
Der skal de også deltage i år, men først slår de et slag rundt om Sulelængen i Magtenbølle.
Forvent god skotskklingende folkemusik, men også musik inspireret fra New Zealand, hvor
Adam Usmani oprindelig stammer fra.

Basco i Ebeltoft Kirke
2023-08-09 19:30 - 21:00 | Ebeltoft Kirke, Grønningen 2, Ebeltoft, 8400
Med virtuositet, nærvær og pulserende energi tager det prisvindene folk og roots band Basco dig med på en autentisk, musikalsk rejse. De forener på fornemmeste vis skandinavisk, engelsk, keltisk og amerikansk tradition og gør det til deres helt egen, originale lyd med sprøde arrangementer og intensitet i særklasse.

Frederiksdal Chamber Folk Festival
2023-08-11 13:00 - 2023-08-12 23:30 | Frederiksdal Slot, Hummeltoftevej 187, Virum, 2830
Frederiksdal Chamber Folk Festival er den nye festival du ikke vil gå glip af!
D. 11.- 12. august løber Festivalen af stablen med et brag af et musikarrangement. Festivalen har både den sprødeste folkemusik på programmet side om side med storslået kammermusiknavne. Den drister sig derved til at samle musikalske genrer, som historisk har repræsenteret diametralt modsatrettede samfundslag.
Festivalen er relativt lille med 600 billetter til salg, så musikoplevelserne føles meget autentiske og intime. Samtidig bliver oplevelsen eventyrlig, da festivalpladsen er placeret i en lille skov ved Frederiksdal Slot, med koncerter blandt løvtræerne, samt enkelte koncerter i slottets historiske og unikke havesal. Festivalen kærer sig om æstetik og sanselighed, samt inklusion og fællesskab og har i denne ånd lysinstallationer i skoven, lokale råvarer og fællesspisning af et syrisk folkekøkken ved langborde under trækronerne.
Få mere information på facebook eller instagram på @Frederiksdalchamberfolk eller vores hjemmeside, hvor man også kan købe billetter til festivalen: https://www.frederiksdalslot.dk/folk-festival
Facebook begivenhed: https://www.facebook.com/events/207844815433184/

Folkfestival i Søby
2023-08-12 16:00 - 22:00 | Søby Brunkulsmuseum, Brunkulsvej 29, Herning, 7400
Den 12. august inviterer MidtFolk og Fermaten til folkfestival i de historiske omgivelser i Søby. Denne dag kan du opleve tre fantastiske navne og desuden spillemænd i pauserne.
Dørene åbner klokken 15.00, og første navn går på scenen klokken 16.00.
Med i prisen på billetten er også indgang til museet i Søby Brunkulslejre, så hvis man ankommer i god tid, kan man opleve historien om brunkulslejrene inden en eftermiddag og aften fyldt med musik.
Tidsplan
16.00: Antonius Band
18.00: Ida Wenøe
20.00: Fromseier Hockings

Folk Lovers spiller på Fjelsted Folk festival
2023-08-12 21:00 - 22:30 | Fjelsted Folk Festival, Jægersmindevej 19a, Harndrup, 5463
Folk Lovers spiller Skotsk / Irsk Folkmusik. Det foregår på Fjelsted Folk Festival der bliver afholdt fra den 11 – 13 August.
Folk Lovers er en folkduo bestående af Hanne og Niels-Jørgen Hvidberg. De skal spille den 12 august kl 21, men kom gerne før eller tag en overnatning på campingpladsen.
Hanne spiller fløjter, cajon, bodhran og synger og Niels-Jørgen spiller guitar, banjo, mandolin, irsk bouzouki, bodhran og synger.
Repertoiret er hentet fra den skotske og irske folkmusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange. Det hele krydres med små anekdoter og korte fortællinger om sangene.
Kort sagt: Folk Lovers er garant for en god oplevelse og en god stemning.
Læs mere: https://folklovers.dk
Billetter og info: https://fjelsted-harndrup.dk/events/fjelsted-folk-festival/

Zenobia
2023-08-15 19:30 - 20:45 | Veggerby Kirke, Kirketerpvej 83, Nibe, 9240
Koncert med danske viser og sange samt Zenobias egne numre.
Varighed 70 min. uden pause.

Mia Marine, Hanna Wiskari, Jonas Simonson
2023-08-18 19:30 - 22:00 | Klaverfabrikken, Hillerød, Fredensvej 12A, Hillerød, 3400
Legende og mesterligt samspil mellem tre helt unike musikere; hver og en med sin egen personlige stil og farve. Musikken veksler mellem traditionel folkemusik, nykomponerede kompositioner og improviseret musik, som bare eksisterer her og nu.
Det er fløjte, saxofon og violin, når det er allerbedst.
Alle tre har en lang baggrund indenfor nordisk folkemusik i solo – og ensemble-form, og har også arbejdet med andre genrer og udtryk i musikken.
Mia og Jonas bor i Göteborg og underviser på Højskolen for Scene- og Musik på Göteborgs Universitet, mens Hanna bor i Auckland, New Zealand.
Det er polskaer, hallinger og improvisationer, og koncerten byder på ny-trad. Med stænk fra New Zealand, eller måske groove-baseret root-musik ??
Hanna Wiskari Griffith har været freelance musiker og pædagog i over 20 år, og har spillet med forskellige bands og projekter. Med sopransaxofonen som hovedinstrument og den nordiske folkemusik som basis har Hanna viet mange år til at udvikle sin personlige lyd og udtryk.
Hanna har spillet i Goodland Trio, NID, Habbadam, hvor både NID og Habbadam tidligere har gæstet Klaverfabrikken. Hanna har desuden arbejdet med Ethno, et internationalt musikprojekt for unge musikere fra hele verden. Da hun flyttede til New Zealand i 2016 besluttede hun at starte Ethno der, og er en af grundlæggerne og hovedorganisator af Ethno i New Zealand.
Mia Marine er særlig kendt for sit ensemble-spil, både som musiker, komponist og pædagog. Hun brænder for samspillet, stemmespillet og swinget i musikken. Som komponist og arrangør skriver hun musik både for egne projekter og for undervisning på skoler og workshops. Mia har derfor også været en hyppig gæst på Klaverfabrikken som både underviser i samarbejde med Musikaftenskolen og som musiker.
Måske har du hørt hende spille violin med Marin/Marin, MP3, Marine og Roswall eller NID ?
Til hverdag underviser hun på Højskolen for Scenekunst og Musik ved Göteborgs Universitet, og på sin egen on-line-skole: Fiddle-Academy.
Jonas Simonson er en af Sveriges mest rutinerede og innovative fløjtespillere indenfor Nordisk Folkemusik. De seneste 35 år har han turneret rundt i verden med sin musik. Som ’fløjtepioner’ har han haft stor indflydelse på den svenske folkemusikscene. Hans intensive og rytmiske fløjtespil kan høres i bl.a. Groupa, fløjtesextetten Tuultenpesä samt i trio med Anders Jormin kontrabas og Karin Nelson orgel. Du kan lytte til hans unikke stil på tidligere indspilninger med Den Fule, Crane Dance Trio, Kapell Frisell m. fl.
Vi glæder os til at byde denne helt særlige trio velkommen på Klaverfabrikken.

Koncert med Delta Blues Band
2023-08-19 20:00 - 22:30 | Kulturhuset Rejsestalden., Hovedgaden 29a, Jægerspris, 3630
Delta Blues Band regnes som Skandinaviens ældste bluesband, og det er ikke første gang besætningen ændrer sig. I forskellige set-up`s har bandet eksisteret siden 1960’erne.
Bandet er en sammensat størrelse med dygtige musikere med hver deres historie. Med stor gensidig respekt indarbejder bandet alle medlemmer og leverer et bredt udsnit af blues-genren. Fra den originale delta blues form på den ene side, over urbanblues og frem til soul, fusion og jazz i den modsatte. Det særlige ved Delta er, at alle medlemmer fra deres plads bidrager til det fælles musikalske udtryk. Det giver en dynamik, som er sjælden, og uundgåeligt appellerer, når de er på scenen og spiller live.
Og så er et af bandmedlemmer – Thomas Puggaard-Müller – bosiddende i vores område. Vi glæder os til at opleve ham og resten af bandet i Rejsestaldes hyggelige lokaler. Det kommer ikke til at gå stille af!

Zenobia
2023-08-20 15:00 - 17:00 | Skyttehushaven, Tirsbæk Strandvej 2, Vejle, 7100
Koncert med danske viser og sange samt Zenobias egne numre.
Læs mere på: https://festivejle.com/
